മണല് ലോബിക്കെതിരെ ശക്തമായ നടപടികളുമായി ചന്തേര പൊലീസ് തൃക്കരിപ്പൂര്: പഞ്ചായത്തിലെ തീരദേശ മേഖലയില് അനധികൃത മണലെടുപ്പിനെതിരെ ശക്തമായ നടപടികളുമായി ചന്തേര പൊലീസ്. യാതൊരു രേഖകളുമില്ലാതെ കടത്തുകയായിരുന്ന മൂന്നു മണല് ലോറികള് കഴിഞ്ഞ ദിവസം പിടികൂടി. ആയിറ്റി, വെള്ളാപ്പ് പ്രദേശങ്ങളില് നിന്നുമായാണ് മൂന്ന് ലോറികള് പിടിച്ചെടുക്കുകയും കേസെടുക്കുകയും ചെയ്തത്. കഴിഞ്ഞ ഒരു മാസത്തിനുള്ളില് ഇത്തരത്തില് പതിനൊന്നോളം മണല് ലോറി പിടിച്ചെടുക്കുകയും കേസെടുക്കുകയും ചെയ്തിട്ടുണ്ട്. പൊലീസും റവന്യൂ അധികൃതരും കൊവിഡുമായി ബന്ധപ്പെട്ട പ്രശ്നങ്ങളില് മുഴുകിയിരിക്കുന്നത് മറയാക്കി കൊണ്ടാണ് അര്ദ്ധരാത്രിയും പുലര്ച്ചെയുമായി മണല് ലോബികളുടെ ഇടപെടല്. ആയിറ്റി, വെള്ളാപ്പ് , മണിയനൊടി, എടച്ചാകൈ തുടങ്ങിയ പ്രദേശങ്ങളിലെ വീട്ടുവളപ്പില് നിന്നും നല്ല മണല് കടത്തി പകരം ചരലും വേസ്റ്റ് മണ്ണും കൊണ്ടിട്ട് കുഴി മൂടുന്നത് വ്യാപകമാണ്. ഇത് കുടിവെള്ള ക്ഷാമത്തിനും മറ്റ് പാരിസ്ഥിതിക പ്രശ്നങ്ങള്ക്കും കാരണമാകുന്നുണ്ടെന്ന പരാതിയുണ്ട്. രാത്രിയില് പട്രോളിംഗിനിറങ്ങുന്ന പൊലീസിനെ വാച്ച് ചെയ്യുകയും ഫോളോ ചെയ്യുകയും ചെയ്യുന്ന പ്രവണത കാണുന്നുണ്ട്. ഇരുചക്രവാഹനങ്ങളിലും കാറുകളിലും പൊലീസിനെ പിന്തുടരുകയും പൊലീസ് കൈകാണിക്കുമ്ബോള് വെട്ടിച്ച് കടന്നുപോകാന് ശ്രമിക്കുകയും ചെയ്ത ഇരുപതോളം വാഹനങ്ങള് പിടിച്ചെടുക്കുകയും കേസെടുക്കുകയും ചെയ്തിട്ടുണ്ട്. ഇന്സ്പെക്ടര് പി.നാരായണന്, സബ് ഇന്സ്പെക്ടര് എം.വി ശ്രീദാസ്, സിവില് പൊലീസ് ഓഫീസര്മാരായ പി.ആര് ഓമനക്കുട്ടന്, പി.വി ഷൈജു, ഡ്രൈവര് ബാലകൃഷ്ണന് നമ്ബ്യാര്, വിനീഷ്കുമാര് എന്നിവരുടെ നേതൃത്വത്തില് നടത്തിയ പരിശോധനയിലാണ് മണല് ലോറികള് പിടിച്ചെടുത്തത്.